Korvaussumman suuruus määräytyy vakuutetun iän perusteella (leskenosuus) sekä korvaukseen oikeutettujen edunsaajien lukumäärän perusteella (lapsenosuus). Tarkemmat korvaussummat löydät tällä sivulla olevasta taulukosta.
Esimerkki:
Alle 50-vuotiaan henkilön kuollessa vuonna 2024 leskenosuus on 17 970 € ja lapsenosuus jokaisesta korvaukseen oikeutetusta lapsesta 8 110 €.
Jos kuolema on ollut tapaturmainen, maksetaan korvaussumma 50 %:lla korotettuna.
Kuolemantapauskorvaukset maksetaan keskitetysti Työntekijäin ryhmähenkivakuutuspoolista. Työntekijäin ryhmähenkivakuutuspooli toimii Tapaturmavakuutuskeskuksen yhteydessä. Jos edunsaajia ei ole, kuolemantapauskorvausta ei makseta.